

# Budapesti

# Egyetemi -Főiskolai Sakkbajnokság

## A 2023/2024. évi Budapesti Egyetemi - Főiskolai Sakkbajnokság versenykiírása

***2023. november 20.***

**1. Verseny célja:**

Eldönteni a bajnoki címeket és a hallgatók körében népszerűsíteni a sakkozást. Az egyéni eredményekből értékelésre kerül az intézmények közötti csapatbajnokság eredménye is.

**2. A verseny helye és időpontja:**

ELTE Lágymányosi Campus – Déli Tömb -   
**1117 Budapest Pázmány Péter sétány 1/c.**

**2023. december 16.** (szombat)

Regisztráció **9-től** 9.45-ig. Az első forduló 10 órakor kezdődik.

**3. A verseny rendezői:** Budapesti Egyetemi - Főiskolai Sportszövetség megbízásából - az ELTE képviseletében - a BEAC és a BGSC sakkszakosztálya.

**4. A verseny védnökei:**

- Bartha Zsolt, a BEFS elnöke,

- Dr. Hamar Imre, a BEAC elnöke

- Lovas Zsolt, a BSSZ elnöke

**5. A verseny lebonyolítói**:

Főszervező: Grimm György BEAC sakk szakosztályvezető

Versenybíró: Jakobetz László országos versenybíró

ifj. Grimm György versenybíró

**6. Résztvevők:** Az államilag elismert diplomát adó, budapesti felsőoktatási intézmények, illetve az érettségi utáni emelt szintű képzést nyújtó szakiskolák képviseletében

• azok a hallgatók indulhatnak, akik oklevelet adó képzésben vesznek részt a verseny időpontjában, és az adott félévre a nevező intézménybe beiratkozott (nappali, levelező, esti, távoktatásban, illetve doktorandus képzésben résztvevő) hallgatói, állampolgárságra és életkorra tekintet nélkül;

• illetve akiknek a nevező felsőoktatási intézményben szerzett

záróbizonyítványuk kelte nem haladja meg az egy évet (2023. évben végzettek).

**7. Igazolás:** A nevezés alapján diák- és személyi igazolvánnyal azonosítják a résztvevő sportolók személyazonosságukat, felsőoktatási státuszukat.

**8. A verseny lebonyolítása:** Svájci rendszerben 7 fordulóval a rapidsakk szabályai szerint. Játékidő partinként: 10 perc + 5 mp bónuszidő lépésenként.

*Az Élő-pontszámmal rendelkező és az amatőr versenyzők külön csoportban játszanak. A hölgyek együtt játszanak a férfiakkal, de külön kerülnek értékelésre.*

Ha egy intézményből legalább három versenyző játszik, akkor közülük a legjobb 3 eredménye (összpontszáma) alapján csapatteljesítményt is értékelünk. (Minimum 4 érvényesen összeállított csapat esetén!)

**9. Díjazás:**

Az első helyezett versenyző és csapat elnyeri a "2023/2024. tanévi budapesti Egyetemi-Főiskolai Bajnoka" serleget, az első három helyezett érmet vehet át, az 1-6. helyezettek értékes sakk-könyv díjazásban részesülnek. (Valamint további tárgyajándékok is kiosztásra kerülnek.)

**10. Költségek:**

A rendezési költségeket a BEFS és a BEAC biztosítja.

**A nevezési díj: *Előregisztrációval 500 Ft/fő, azutáni regisztrációval 1000 Ft/fő, versenynapi-helyszíni jelentkezéssel 1500 Ft/fő.***

Az előregisztrációs **nevezési határidő**: ***2023. december 10. éjfél***

Kérjük pontosan betartani!

**11. Helyezések eldöntése:** A szerzett játszmaegységek alapján, holtverseny eldöntésénél a (javított) Buchholz, Berger, illetve a progresszív pontszámítás eredménye rangsorol, a verseny kezdetekor kihirdetettek szerint.

**12. Nevezés:** Név, születési dátum, **Neptun-kód** és az oktatási intézmény nevének megadásával e-mail-ben a **bgsc@bgsc.hu** címre. Minden nevezést visszaigazolunk.

**13. Egyebek:** Minden olyan kérdésben, amelyben a jelen versenykiírás nem rendelkezik, a Magyar Sakkszövetség versenyszabályai a mérvadóak.

***A versenykiírás változtatásának jogát a rendezőség fenntartja!***

**14. Program:**

December 16. - 9.00-9.45 Regisztráció a verseny helyszínén

9.45 Megnyitó

10.00 1. forduló

kb. 14.00 Eredményhirdetés

*Versenyengedély kiváltása NEM szükséges!*

Budapest, 2023. november 20. A Rendezőség